פגישה של נציגי שדולת ירושלים בת-קיימא עם המועמדת לראשות העיר רחל עזריה

נציגי שדולת ירושלים בת-קיימא נפגשו המועמדת לראשות העיר, רחל עזריה. רחל נשאלה אותן שאלות שהוצגו למועמדים שעד כה נפגשו עם השדולה.

כמו מכל מועמד, גם במקרה של רחל נרשמו הערות בולטות מתוך הראיון.

* רחל בעד שקיפות ומעורבות ציבור, הוועדות העירוניות צריכות להיפתח לציבור.
* חשוב לחזק את המנהלים הקהילתיים, לתמרץ אותם במשאבים ולחזק את המתכננים הקהילתיים.
* בנושא ניקיון, רחל סוברת שחינוך והסברה הם הכי חשובים לשיפור המצב, ורוצה ככל הניתן להימנע מאכיפה.
* יש לקבוע יעד עירוני של הפחתת פסולת להטמנה ב30%.
* לתפיסתה, עצים משמשים "מזגן עבור העיר". תפעל להחזיר עצים לעיגולים הריקים הרבים בשכונות.
* לעידוד עסקים קטנים יוקם האב בכל שכונת קצה כיעד עירוני.
* בנושא פינוי בינוי הדגישה חשיבות יצירת תשתית תחבורתית מספקת לפני ולא אחרי הפיתוח.
* בעניין שטחים פתוחים שעליהם נלחמים הארגונים החברים בשדולה:

1. לדעתה אין לבנות במצפה נפתוח
2. רכס לבן יכול להיבנות כקרקע משלימה לפינוי בינוי של מנהל קהילתי גנים.
3. יש לבחון מחדש את הקריה החינוכית המתוכננת בנחל צופים, כי התכנית הנוכחית לא טובה
4. יש למנוע בנייה בנחל רוממה, ולפתח טיילת ירוקה לשכונת רוממה, מעל פארק עמק ארזים.

* בעניין תכנית המתאר, המליצה לבצע תהליך דיון בכל מנהל קהילתי, ורק אז להפקיד אותה להתנגדויות.